ডাইনি অপবাদে মারধর ও বাড়ি ভাঙচুর, মেমারিতে গ্রেফতার ৬

পূর্ব বর্ধমান : ডাইনি অপবাদকে কেন্দ্র করে ফের নৃশংস হামলার ঘটনা ঘটল পূর্ব বর্ধমানের (Purba Bardhaman) মেমারি (Memari) থানার অন্তর্গত এলাকায়। অভিযোগ, এক মহিলাকে ডাইনি অপবাদ দিয়ে মারধর করা হয় এবং তাঁর বাড়িতে ব্যাপক ভাঙচুর চালানো হয়।

ঘটনার খবর পেয়ে পুলিশ রাতেই পৌঁছে নির্যাতিতা মহিলাকে উদ্ধার করে স্থানীয় হাসপাতালে ভর্তি করে। এরপর তদন্তে নেমে পুলিশ ছয় অভিযুক্তকে গ্রেফতার করেছে। আজ ধৃতদের বর্ধমান আদালতে পেশ করা হয়।

আরও পড়ুন: চাকদহে বিজেপির পরিবর্তন সংকল্প যাত্রা, SIR ও CAA–র সমর্থনে সভা ঘিরে চাঞ্চল্য

নির্যাতিতা অভিযোগ করেছেন, এর আগেও একই ডাইনি অপবাদ তুলে তাঁর উপর হামলা করা হয়েছিল। অভিযোগের ভিত্তিতে পুলিশ পরিস্থিতি নিয়ন্ত্রণে আনে এবং বর্তমানে মহিলার নিরাপত্তার স্বার্থে এলাকার মধ্যে পিকেট বসানো হয়েছে।

ঘটনায় উত্তেজনা ছড়িয়েছে এলাকায়। পুলিশ ঘটনার নেপথ্যে কারা রয়েছেন এবং বারবার একই অভিযোগে কেন হামলা করা হচ্ছে, তা খতিয়ে দেখছে।